CELEX: 32012D0385
Language: lv
Date: 2012-07-12 00:00:00
Title: 2012/385/ES: Komisijas Īstenošanas lēmums ( 2012. gada 12. jūlijs ), ar kuru groza Lēmumu 2009/12/EK, ar ko apstiprina metodes cūku liemeņu klasificēšanai Dānijā (izziņots ar dokumenta numuru C(2012) 4712)

14.7.2012   
            
            
               LV
            
            
               Eiropas Savienības Oficiālais Vēstnesis
            
            
               L 186/36
            
         KOMISIJAS ĪSTENOŠANAS LĒMUMS
   (2012. gada 12. jūlijs),
   ar kuru groza Lēmumu 2009/12/EK, ar ko apstiprina metodes cūku liemeņu klasificēšanai Dānijā
   (izziņots ar dokumenta numuru C(2012) 4712)
   (Autentisks ir tikai teksts dāņu valodā)
   (2012/385/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar 4. pantu,
   tā kā:
   
               (1)
            
            
               Ar Komisijas Lēmumu 2009/12/EK (2) tika atļauts Dānijā izmantot sešas cūku liemeņu klasificēšanas metodes.
            
         
               (2)
            
            
               Dānija ir paziņojusi, ka automātiskajam aparātam “AutoFom” ir izstrādāta versija ar nosaukumu “version III”, un tāpēc vēlama tā izmantošana un kalibrēšana Dānijas kautuvju vajadzībām. Tādēļ jāiegūst formula šai jaunajai metodei.
            
         
               (3)
            
            
               Dānija lūdza Komisiju apstiprināt jaunu metodi cūku liemeņu klasificēšanai tās teritorijā un protokolā, kas minēts 23. panta 4. punktā Komisijas 2008. gada 10. decembra Regulā (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (3), sīki aprakstīja sadalīšanas izmēģinājumu, norādot principus, uz kuriem šī metode pamatojas, sadalīšanas izmēģinājuma rezultātus, kā arī vienādojumus, ko izmanto, lai novērtētu liesās gaļas procentuālo saturu.
            
         
               (4)
            
            
               Pārbaudot šo lūgumu, tika secināts, ka ir izpildīti minētās klasificēšanas metodes apstiprināšanas nosacījumi. Tāpēc šī klasificēšanas metode Dānijā būtu jāapstiprina.
            
         
               (5)
            
            
               Tādēļ būtu attiecīgi jāgroza Lēmums 2009/12/EK.
            
         
               (6)
            
            
               Aparātu vai klasificēšanas metožu izmaiņas nebūtu jāatļauj, ja vien tās nav skaidri apstiprinātas ar Komisijas īstenošanas lēmumu.
            
         
               (7)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2009/12/EK groza šādi:
   
               1)
            
            
               lēmuma 1. pantam pievieno šādu g) punktu:
               
                           “g)
                        
                        
                           aparātu “Automatic ultrasound instrument (AutoFOM III)” un ar to saistītās novērtēšanas metodes, kuru sīks apraksts sniegts pielikuma 7. daļā.”;
                        
                     
         
               2)
            
            
               pielikumu groza saskaņā ar šā lēmuma pielikumu.
            
         2. pants
   Šis lēmums ir adresēts Dānijas Karalistei.
   
      Briselē, 2012. gada 12. jūlijā
      
         
            Komisijas vārdā –
         
            Komisijas loceklis
         
         Dacian CIOLOȘ
      
   
   
      (1)  OV L 299, 16.11.2007., 1. lpp.
   
      (2)  OV L 6, 10.1.2009., 83. lpp.
   
      (3)  OV L 337, 16.12.2008., 3. lpp.
   
      PIELIKUMS
      Lēmuma 2009/12/EK pielikumam pievieno šādu 7. daļu:
      
         “7.   daļa
         
         “AUTOMATIC ULTRASOUND INSTRUMENT (AutoFOM III)”
         
                     1.
                  
                  
                     Šajā daļā izklāstītos noteikumus piemēro tad, kad cūku liemeņu klasificēšanai izmanto aparātu “AutoFOM III”.
                  
               
                     2.
                  
                  
                     Aparāts ir aprīkots ar sešpadsmit 2 MHz ultraskaņas devējiem (Carometec A/S), darbības attālums starp devējiem ir 25 mm. Ultraskaņas dati ietver muguras tauku biezuma, muskuļu biezuma un saistīto parametru mērījumus. Mērījumu rezultātus ar datora palīdzību izsaka aprēķinātajā liesās gaļas saturā.
                  
               
                     3.
                  
                  
                     Cūku liemeņa liesās gaļas saturu aprēķina pēc šādas formulas:
                     Ŷ = 72,05017 – (1,31831 × R2P5) – (0,37231 × R2P10) – (0,36672 × R2P11) + (0,03146 × R3P3) + (0,05058 × R3P5) – (0,02641 × R4P8) – (0,06667 × R4P10) – (0,27698 × R4P11)
                     kur:
                     Ŷ= aprēķinātais liesās gaļas procentuālais saturs,
                     R2P5, R2P10, R2P11, R3P3, R3P5, R4P8, R4P10 un R4P11 ir mainīgie lielumi, kuri noteikti ar “AutoFOM III”.
                  
               
                     4.
                  
                  
                     Mērījumu punkti ir aprakstīti II daļā protokolā, kuru Dānija ir iesniegusi Komisijai saskaņā ar Komisijas Regulas (EK) Nr. 1249/2008 (1) 23. panta 4. punktu.
                     Šo formulu piemēro liemeņiem, kuru svars ir no 50 līdz 110 kg.
                  
               
      
         (1)  OV L 337, 16.12.2008., 3. lpp.”